
                    Nr.23/109/2002

BIROUL PERMANENT

AL

CAMEREI DEPUTAŢILOR



Vă înaintăm, alăturat, Raportul asupra proiectului de Lege privind aprobarea Ordonanţei Guvernului nr.44/1998 pentru modificarea Ordonanţei Guvernului nr.39/1998 privind activitatea de standardizare naţională în România, trimis cu adresa nr.246 din 16 mai 2002, înregistrat sub nr.23/109/2002 din 16 mai 2002.



În raport de obiectul şi conţinutul său ce vizează modificarea unei legi ordinare, proiectul de lege face parte din categoria legilor ordinare.

PREŞEDINTE,

István Antal

                   Nr.23/109/2002

RAPORT

asupra proiectului de Lege privind aprobarea Ordonanţei Guvernului nr.44/1998 pentru modificarea Ordonanţei Guvernului nr.39/1998 

privind activitatea de standardizare naţională în România



1. În conformitate cu prevederile art.89 din Regulamentul Camerei Deputaţilor, Comisia pentru industrii şi servicii  fost sesizată spre dezbatere şi avizare în fond, cu proiectul de Lege privind aprobarea Ordonanţei Guvernului nr.44/1998 pentru modificarea Ordonanţei Guvernului nr.39/1998 privind activitatea de standardizare naţională în România, trimis cu adresa nr.246/16.05.2002.

· 

La întocmirea prezentului raport comisia a avut în vedere:

· avizul nr.279/22.05.2002 al Comisiei pentru buget, finanţe şi bănci;

· avizul nr.246/21.05.2002 al Comisiei juridice, de disciplină şi imunităţi;

· avizul nr.496/22.07.1998 al Consiliului Legislativ;

· punctul de vedere al Ministerului Industriei şi Resurselor înregistrat cu nr.125584/04.06.2002.

Acest proiect de lege a avut ca obiect de reglementare modificarea unor prevederi din Ordonanţa Guvernului nr.39/1998 privind activitatea de standardizare naţională din România, şi anume prelungirea termenului de intrare în vigoare a ordonanţei cu 94 de zile şi introducerea modificărilor necesare în bugetul de stat pe anul 1998 cu prilejul rectificării acestuia.

Potrivit prevederilor art.60 din Regulamentul Camerei Deputaţilor, Comisia pentru industrii şi servicii a examinat proiectul de lege în şedinţa din 5 iunie 2002. 

Cu această ocazie membrii comisiei au constatat următoarele aspecte:

- având în vedere că amânarea intrării în vigoare cu trei luni a prevederilor articolelor menţionate la art.I din Ordonanţa Guvernului nr.44/1998 pentru modificarea Ordonanţei Guvernului nr.39/1998 privind activitatea de standardizare naţională în România nu are nici un fel de relevanţă în prezent deoarece şi-au exercitat efectul, iar rectificarea de buget pentru anul 1998 a adus corecturile necesare în conformitate cu prevederile art.II din Ordonanţei  Guvernului nr.44/1998, precum şi datorită faptului că prin procesul de legiferare a Ordonanţei Guvernului nr.39/1998 se aduc modificări ale textului ordonanţei de bază, chiar abrogarea unuia dintre articolele la care se face referire în Ordonanţa Guvernului nr.44/1998 s-a apreciat că nu este oportună aprobarea prin lege a acestei ordonanţe.

Faţă de considerentele menţionate mai sus, membrii comisiei au hotărât, cu unanimitate de voturi, să propună plenului Camerei Deputaţilor respingerea proiectului de Lege privind aprobarea Ordonanţei Guvernului nr.44/1998 pentru modificarea Ordonanţei Guvernului nr.39/1998 privind activitatea de standardizare naţională în România.

2. Proiectul de lege face parte din categoria legilor ordinare potrivit prevederilor art.74 (2) din Constiţia României.

3. La lucrările comisiei au fost prezenţi un număr de 22 deputaţi din totalul de 26 membri ai comisiei.

La dezbaterea proiectului au participat ca invitaţi; în conformitate cu prevederile art.51 şi 52 din Regulamentul Camerei Deputaţilor, doamna director Cristiana Ion din partea Ministerului Industriei şi Resurselor.

Proiectul de lege a fost adoptat de Senat în şedinţa din 9 mai 2002.

                      PREŞEDINTE,                                     SECRETAR,

                        István Antal                                      Cristian Buzea

Experţi:

Viorela Gondoş

Mariana Dragu

